<classify> Mbali na Kiba wasanii wengine walioshirikiana na Ne-Yo katika onesho hilo ni Maurice Kirya Uganda Wangechi Kenya, Dama Do Bling Msumbiji na Ice Prince Nigeria ambao wote kwa walirekodi kwa umahiri wa hali ya juu na kukonga nyoyo za watu waliokuwa wakishuhudia onesho hilo.Mbali na wasanii hao pia waandaaji wa muziki walioshiriki katika onesho hilo walifanya kazi yao kwa uhodari mkubwa na kuwapa wasanii hao nafasi nzuri ya kuimba bila ya hofu kutokana na jinsi midundo ilivyokuwa ikimiminwa na waandaaji hao.Baadhi ya waandaji waliokuwepo Coke Studio msimu huu ni Jaaz Odongo, Eric Musyoka na Kevin Provoke kutoka Kenya, Cobhams Asuquo, Masterkraft na Chopstix Nigeria, OwourArunga Marekani, Nahreel Tanzania na Silvastone kutoka Marekani.Katika onesho, walikuwepo vijana kutoka nchini ambao walienda kupitia kampeni mpya ya Coca-Cola ya Sababu Bilioni za Kuamini na kushuhudia moja kwa moja onesho hilo na kupata fursa ya kuongea machache na wasanii hao.Vijana hao ni Patricia Kajange, Anderson Dickson, Annalisa Kiango, Barbara Mawalla pamoja na Hilda Steven, ambao walifarijika kwa kiasi kikubwa kuwa sehemu ya onesho hilo ambalo ni la kipekee barani Afrika.Baada ya kushuhudia onesho hili vijana hao walitoa shukrani zao za dhati kwa kampuni ya Coca-Cola kwa kuwapa fursa ya kipekee ya kushuhudia onesho hilo la Coke Studio msimu wa tatu na kuwaomba waendeleze utaratibu huo hata kwa siku zijazo ili kuzidi kuwapa vijana uzoefu zaidi.Tunawashukuru sana Coca-Cola kwa kutufanya tuwaone wasaniii hawa live hasa Neyo jamani, maana isingekuwa hii safari hatujui hata tungemuona lini, ni fursa ya kipekee sana hii, alisema mmoja wa vijana hao.  <topic>: MICHEZO 